2011.gada \_\_\_.\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2008.gada 21.oktobra noteikumos Nr.881 „Noteikumi par darbības programmas „Cilvēkresursi un nodarbinātība” papildinājuma 1.1.2.1.1.apakšaktivitāti „Atbalsts maģistra studiju programmu īstenošanai””**

Izdoti saskaņā ar Eiropas Savienības struktūrfondu

un Kohēzijas fonda vadības likuma 18.panta 10.punktu

Izdarīt Ministru kabineta 2008.gada 21.oktobra noteikumos Nr.881 „Noteikumi par darbības programmas „Cilvēkresursi un nodarbinātība” papildinājuma 1.1.2.1.1.apakšaktivitāti „Atbalsts maģistra studiju programmu īstenošanai”” (Latvijas Vēstnesis, 2008, 177.nr.; 2010, 100.nr.; 2011, 51.nr.) šādus grozījumus:

1. Izteikt 9.8.apakšpunktu šādā redakcijā:

„9.8. pārbauda un apstiprina finansējuma saņēmēja maksājumu pieprasījumus un sagatavo izdevumu deklarāciju, tai skaitā izlases veidā pārbaudamaģistranta apliecinājumā (4.pielikums) sniegtās informācijas patiesumu;”.

2. Izteikt 49.punktu šādā redakcijā:

„49. Sadarbības iestāde, ja tai ir pieejami valsts budžeta līdzekļi pēc tam, kad ir noslēgta vienošanās par projekta īstenošanu, tajā noteiktajos termiņos un kārtībā nodrošina finansējuma saņēmējam, kas nav valsts budžeta iestāde, avansa maksājumu atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtību.”

3. Papildināt noteikumus ar 61.4.apakšpunktu šādā redakcijā:

„61.4. citā maģistra studiju programmā tās apguvei vai maģistra grāda ieguvei darbības programmas „Cilvēkresursi un nodarbinātība” papildinājuma 1.1.2.1.1.apakšaktivitātes „Atbalsts maģistra studiju programmu īstenošanai” projektu ietvaros papildus maģistra studiju programmai, kurā tas pretendē uz mērķstipendiju.”

4. Papildināt 62.punktu aiz vārda „Mērķstipendiju” ar vārdiem „apakšaktivitātes ietvaros”.

5. Izteikt 64.1.apakšpunktu šādā redakcijā:

„64.1. prasības maģistrantam, lai varētu pretendēt uz mērķstipendiju, tai skaitā prasība iesniegt maģistranta apliecinājumu (4.pielikums), ka maģistrants atbilst šo noteikumu 61.punktā noteiktajām prasībām;”.

6. Papildināt noteikumus ar 67.1 punktu šādā redakcijā:

„67.1 Finansējuma saņēmējs pirms šo noteikumu 67.punktā minētā līguma noslēgšanas pārbauda šo noteikumu 64.1.apakšpunktā minētajā maģistranta apliecinājumā sniegtās informācijas patiesumu:

67.11. ja maģistranta apliecinājumā sniegtā informācija ir patiesa, finansējuma saņēmējs noslēdz šo noteikumu 67.punktā minēto līgumu ar maģistrantu par mērķstipendijas piešķiršanu, pievienojot līgumam šo noteikumu 64.1.apakšpunktā minēto maģistranta apliecinājumu kā līguma neatņemamo sastāvdaļu;

67.12. gadījumā, ja maģistranta apliecinājumā sniegtā informācija nav patiesa, finansējuma saņēmējs neslēdz šo noteikumu 67.punktā minēto līgumu ar maģistrantu par mērķstipendijas piešķiršanu.”

7. Papildināt noteikumus ar 4.pielikumu šādā redakcijā:

„4.pielikums  
Ministru kabineta  
2008.gada 21.oktobra  
noteikumiem Nr.881

**Maģistranta apliecinājums**

20\_\_\_\_.gada \_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ p.k. \_\_\_\_\_\_\_\_-\_\_\_\_\_\_\_\_\_,

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(augstākās izglītības institūcijas nosaukums, maģistra studiju programmas nosaukums)

\_\_\_\_.kursa maģistrants, ar parakstu apliecinu, ka, pretendējot uz mērķstipendiju 1.1.2.1.1.apakšaktivitātes „Atbalsts maģistra studiju programmu īstenošanai” (turpmāk – 1.1.2.1.1.apakšaktivitāte) ietvaros, vienlaikus nesaņemu:

1. atlīdzību:

* darbības programmas „Cilvēkresursi un nodarbinātība” papildinā­juma 1.1.1.2.aktivitātes „Cilvēkresursu piesaiste zinātnei” projektu ietvaros;
* darbības programmas „Uzņēmējdarbība un inovācijas” papildinā­juma 2.1.1.1.aktivitātes „Atbalsts zinātnei un pētniecībai”, 2.1.2.1.1.apakš­aktivitātes „Kompetences centri” vai 2.1.2.2.1.apakšaktivitātes „Jaunu produktu un tehnoloģiju izstrāde” projektu ietvaros;

1. mērķstipendiju darbības programmas „Cilvēkresursi un nodarbinātība” papildinājuma 1.1.2.1.2.apakšaktivitātes „Atbalsts doktora studiju programmu īstenošanai” projektu ietvaros.

Vienlaikus nesaņemu un neesmu saņēmis mērķstipendiju citā maģistra studiju programmā tās apguvei vai maģistra grāda ieguvei 1.1.2.1.1.apakšaktivitātes ietvaros.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums) (datums)”

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: valsts sekretārs M.Gruškevics

14.09.2011 15:33

487

J.Sviridenkova

67047774, jevgenija.sviridenkova@izm.gov.lv